**POZIV ZA MEDIJE** Zagreb, 04. ožujka 2019.

**Poštovane/poštovani,**

**čast nam je pozvati vas na**

**KONFERENCIJU ZA NOVINARE**

**na kojoj će biti predstavljena**

**NAKLADNIČKA DJELATNOST HRVATSKE AKADEMIJE**

**ZNANOSTI I UMJETNOSTI U 2018. GODINI**

**u ponedjeljak, 11. ožujka 2019. u 11 sati**

**u maloj dvorani palače HAZU, na Trg N. Š. Zrinskog 11 u Zagrebu.**

Konferenciju će otvoriti predsjednik HAZU akademik **Velimir Neidhardt**, a voditi glavni tajnik akademik **Dario Vretenar**, koji će predstaviti nekoliko izdvojenih izdanja. O publikacijama iz svih grana znanosti i umjetnosti govorit će tajnici ili predstavnici Akademijinih razreda.

Pozivamo Vas da popratite predstavljanje nakladništva Hrvatske akademije te o tome izvijestite javnost s obzirom na činjenicu da je izdavačka djelatnost jedna od temeljnih aktivnosti najviše nacionalne znanstvene i umjetničke ustanove.

U 2018. godini Akademija je objavila ukupno 94 sveska raznih publikacija i to: 25 knjiga, 20 zbornika radova, 34 sveska časopisa, 10 kataloga izložbi, 2 knjige sažetaka, 2 spomenice preminulim akademicima, 1 partituru. Od navedenih izdanja, 78 svezaka Akademija je objavila kao izvršni izdavač, a 16 sveska kao suizdavač.

Izdanja su izložena i mogu se razgledati na prigodnoj izložbi u atriju palače Akademije.

U prilogu Vam dostavljamo pregled svih izdanja, koja se nalaze i na web stranicama Akademije [IZDANJA HAZU 2018.](http://info.hazu.hr/upload/File/2019/Katalog---nakladnicka-djelatnost-za-2018.pdf)

Nakon konferencije pozivamo Vas na **druženje i prigodni domjenak** u salonima palače Hrvatske akademije.

Ukoliko ste zainteresirani za neko od vrijednih **Akademijinih izdanja navedenih u katalogu**, rado ćemo Vam ga osigurati na prigodnom druženju nakon konferencije. Molimo Vas da nas do 8. ožujka 2019. izvijestite o svojem izboru i dolasku.

Zahvaljujemo na suradnji i srdačno Vas pozdravljamo.

Ured za odnose s javnošću i medije HAZU

Gordana Poletto Ružić